proxectonos/corpus_dominio_legal_administrativo_tmp huggingface dataset:
COBRANZA DO IAE 2020
ADMINISTRACIÓN LOCAL — Municipal — Ribadumia (Recadación, 09/09/2020)

Aprobado por resolución da Alcaldía de data 01 de setembro de 2020, o padrón do Imposto sobre Actividades Económicas (IAE) correspondente ao exercicio 2020, estará a disposición do público nas oficinas municipais, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Durante o devandito prazo os interesados/as poderán examinalo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Actividades Económicas (IAE) correspondente ao ano 2020 será o comprendido entre o 15 de setembro e o 20 de novembro do 2020, ambos inclusive, no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de outubro de 2020. O Imposto deberá pagarse a través das seguintes entidades colaboradoras ABANCA, BANCO SABADELL E BANCO SANTANDER. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O Alcalde—Presidente, D. Enaut De Ana Zubiaga.
BASES E CONVOCATORIA DUNHA BOLSA DE EMPREGO DE OPERARIO DE SERVIZO MÚLTIPLES
ADMINISTRACIÓN LOCAL — Municipal — Vila de Cruces (Persoal, oposicións, 23/09/2020)

Con data 15 de setembro de 2020 aprobáronse mediante acordo da Xunta de Goberno Local, as bases reguladoras de selección de persoal mediante a constitución dunha bolsa de emprego público temporal para os postos de operario de servizos múltiples e operario-condutor de servizos múltiples. As persoas interesadas poderán presentar as solicitudes de participación no rexistro do Concello de Vila de Cruces ou en calquera dos establecidos no artigo 16 da Lei 39/2015, de 1 de outubro, do Procedemento Administrativo Común das Administracións Públicas, durante un prazo de 15 días hábiles contados a partir do seguinte a publicación deste anuncio das bases no Boletín Oficial da Provincia de Pontevedra. O texto íntegro das bases está publicado na páxina web do Concello de Vila de Cruces, www.viladecruces. gal, e no taboleiro de anuncios en formato físico como electrónico. O Alcalde, Luis Celso Taboada Sánchez. Documento asinado electronicamente á marxe.
RESOLUCIÓN DE EXPEDIENTE DE INVESTIGACIÓN PATRIMONIAL
ADMINISTRACIÓN LOCAL — Municipal — Mondariz (Urbanismo e Patrimonio, 20/02/2020)

En sesión ordinaria de Pleno celebrada o 31 de xaneiro de 2020 se acordou “Declarar que a parcela con referencia catastral 8236920NG4783N0001KT, tamén coñecida como “Fonte da Fichoca”, sita no Lugar de Outeiro, no barrio de Campados, parroquia de Meirol, é de titularidade municipal”. En Mondariz, a 12 de febreiro de 2020. O alcalde de Mondariz
DH W36.67544. MARÍA JOSÉ CARBALLO CADAHÍA, SOLICITA AUTORIZACIÓN DE OBRAS PARA REFORMA DE VIVENDA, NO LUGAR CAMIÑO DE ESTEA 18 (SAIÁNS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 03/03/2020)

As obras solicitadas serán os traballos de construción de vivenda unifamiliar de dúas plantas de 171,25 m 2 de superficie total construída, demolición de edificacións existentes, selado de pozo e máis reposición e reforzo do muro de contención da vía, en parcela de referencia catastral 6691302NG1669S0001DB, en zona de policía e a unha distancia de 5 m do leito do rego do Charco, no camiño da Estea, lugar de Saiáns, parroquia de San Miguel de Oia, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 17 de febreiro de 2020 O xefe do servizo territorial ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
APROBACIÓN INICIAL DO EXPEDIENTE ADMINISTRATIVO DE MODIFICACIÓN DE CRÉDITO NA MODALIDADE DE TRASFERENCIA DE CRÉDITO NÚM.3/2020
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 21/08/2020)

A Xunta Veciñal desta Entidade Local Menor, en sesión extraordinaria celebrada o día 13.08.2020, acordou a aprobación inicial do expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. Aprobado inicialmente o expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal, por Acordo da Xunta Veciñal con data do 13.08.2020, en cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a información pública polo prazo de quince días, contado desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado na sede desta Entidade Local para que se formulen as alegacións que se estimen pertinentes. Se transcorrido este prazo non se presentaron alegacións, considerarase aprobado definitivamente este Acordo. Bembrive (Vigo), 14 de agosto de 2020 O Alcalde-Pedáneo, Asdo. Marcos Castro González
COBRANZA TAXAS ESCOLA MÚSICA 2 TRIMESTRE CURSO 2019-2020
ADMINISTRACIÓN LOCAL — Municipal — Cambados (Recadación, 19/02/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA ESCOLA E CONSERVATORIO DE MUSICA correspondentes a Remesa: ESCOLA MUSICA 2 T CURSO 2019-2020 o seguinte: Durante o prazo comprendido entre 20 de Febreiro de 2020 ata o 21 de Abril de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Marzo de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CONVOCATORIA XUÍZ DE PAZ
ADMINISTRACIÓN LOCAL — Municipal — Mondariz-Balneario (Convocatorias Xuíz de Paz, 23/06/2020)

Vaise producir a vacante do cargo de Xuíz de Paz. Corresponde ao Pleno do Concello elixir a persoa para ser nomeada Xuíz de Paz deste Municipio, de conformidade ao que dispoñen os artigos 101 e 102 da Lei Orgánica 6/1985, de 1 de xullo, do Poder Xudicial e artigo 4 e 5.1 do Regulamento 3/1995, de 7 de xuño, dos Xuíces de Paz. Ábrese un prazo de dez días hábiles para que as persoas que estean interesadas, e reúnan as condicións legais o poidan solicitar por escrito dirixido a Alcaldía. As solicitudes presentaranse no Rexistro de entrada do Concello ou ben mediante o procedemento que regula o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. O modelo de instancia atópase a disposición dos interesados nas dependencias municipais da Corporación onde poderán ser presentadas dentro do prazo establecido. Na Secretaría do Concello pode ser examinado o expediente e solicitar a información que se precise en canto a requisitos, duración do cargo, remuneración, etc. Así mesmo, estará a disposición dos interesados na sede electrónica deste Concello www.mondarizbalneario.es.En caso de non presentarse solicitudes, o Pleno da Corporación elixirá libremente, de acordo co previsto no artigo 101.1 da Lei Orgánica 6/1985, de 1 de xullo, do Poder Xudicial e o artigo 4 e 6 do Regulamento 3/1995, de 7 de xuño, dos Xuíces de Paz, comunicando o Acordo ao Xulgado de Primeira Instancia do partido. O que se publica para xeral coñecemento. Mondariz Balneario, data á marxe O alcalde. Xiaoming Santa Martina Zorita
EXPOSICIÓN CONTA XERAL 2019
ADMINISTRACIÓN LOCAL — Municipal — Cañiza, A (Presupostos e cadros de persoal, 02/11/2020)

Unha vez que foi formulada e rendida a Conta Xeral desta Corporación correspondente ao exercicio 2019, e que foi informada favorablemente pola Comisión Especial de Contas que tivo lugar o 27 de outubro de 2020, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais. Documento asinado electrónicamente por LUIS ANTONIO GÓMEZ PIÑA, Alcalde do Concello de A Cañiza.
APROBACIÓN INICIAL DA RELACIÓN DE POSTOS DE TRABALLO (RPT)
ADMINISTRACIÓN LOCAL — Municipal — Pontecesures (Presupostos e cadros de persoal, 27/02/2020)

Aprobada inicialmente, por Acordo do Pleno municipal de data 27 de xaneiro de 2020, a primeira Relación de Postos de Traballo do Concello de Pontecesures. Ao abeiro do dispostos no artigo 202 da lei 2/2015 de 29 de abril de Emprego de Galicia, sométese o expediente a información pública polo prazo de vinte días hábiles, a contar desde o día seguinte ao de publicación do presente anuncio no Boletín Oficial da Provincia, durante o cal os interesados poderán presentar a alegacións, suxestións ou reclamacións que estimen oportunas ante o Pleno. A relación considerarase definitivamente aprobada se durante o citado prazo non se presentaron reclamacións; en caso contrario, a relación de postos de traballo deberá ser obxecto de aprobación definitiva, previa resolución das reclamacións, suxestións ou alegacións presentadas. Pontececesures, O Alcalde Juan Manuel Vidal Seage (Documento datado e asinado dixitalmente ao marxe)
LUGAR DO PRIMEIRO EXERCICIO DA PRAZA DE FUNCIONARIO AUXILIAR DE ADMINISTRACIÓN XERAL
ADMINISTRACIÓN LOCAL — Municipal — Neves, As (Persoal, oposicións, 29/01/2020)

Da acordo coa Resolución de Alcaldía do día 20 de decembro de 2019 (Decreto número 2019-0428) onde aprobouse definitivamente a lista de admitidos e excluídos da convocatoria de oposición libre para a provisión dunha praza de funcionario auxiliar de administración xeral, praza vacante no cadro de persoal funcionario do Concello das Neves, pola presente infórmase do seguinte: Primeiro.— O primeiro exercicio celebrarase o día 30 de xaneiro de 2020 ás 11:00 horas nas instalacións do Auditorio Municipal, sitas na Rúa José Gil, 3 deste Concello das Neves. Segundo.— Os aspirantes admitidos deberan vir provistos do seu Documento Nacional de Identidade ou documento oficial que permita a súa identificación. Terceiro.— Non se poderá acceder ao exame con ningún tipo de dispositivo electrónico (teléfono móbil, tablet, smartwatch, etc.) As Neves, na data sinalada á marxe A Secretaria-Interventora María Jesús Rodríguez Freire Documento asinado electronicamente
APROBACIóN DEFINITIVA DA MODIFICACIóN ORZAMENTARIA 11-TRANSF-20
ADMINISTRACIÓN LOCAL — Municipal — Ponteareas (Presupostos e cadros de persoal, 26/06/2020)

Aprobación definitiva do expedientes de modificación de créditos, con número 11-TRANSF-2020), ao non terse presentado ningunha reclamación ou alegación ao remate do período de exposición pública. O día 18 de maio do 2020, o Pleno do Concello aprobou inicialmente o expedientes de modificación de créditos con número: 11-TRANSF-20 (por importe de 1,137,102,58 €), e anunciado no Boletín Oficial o día 21 de maio do 2020, iniciándose un período de exposición pública do expediente por prazo de 15 días. Rematado o antedito prazo de exposición pública, sen que se presentase ningunha reclamación ou alegación, enténdense elevados a definitivos os acordos inicialmente aprobados, de acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e artigos 38.2 e 20.1 do Real Decreto 500/1990, do 20 de abril, polo que se aproba o Regulamento Orzamentario. En consecuencia, e de conformidade co establecido no artigo 169.3 do Real Decreto Lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, faise pública a aprobación definitiva do expediente de modificación orzamentario 11-TRANSF.-2020, sendo o Orzamento municipal resultante das modificacións, resumido a nivel de capítulos da clasificación económica da estrutura orzamentaria das entidades locais, o seguinte: Contra estas aprobacións definitivas poderase interpor directamente recursos contencioso-administrativos, de acordo co artigo 171 do TRLRFL, no prazo de dous meses contados a partir do día seguinte ao desta publicación, ben ante o Xulgado Contencioso-Administrativo de Pontevedra, ou ben ante o Xulgado do mesmo orde xurisdicional da circunscrición na que teña o seu domicilio o/a interesado/a, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdición contencioso-administrativa. No entanto o anterior, os/as interesados/as poderán interpor calquera outro recurso que estimen axeitado a Dereito. DOCUMENTO ASINADO DIXITALMENTE Á MARXE
PADRÓN MERCADOS 3º TRIMESTRE DE 2020
ADMINISTRACIÓN LOCAL — Municipal — Bueu (Recadación, 26/10/2020)

Aprobado mediante Resolución da Alcadía o Padrón Municipal da Taxa polo uso dos bens e instalacións municipais dos Mercados referido ó 3º Trimestre de 2020 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 27 de outubro ao 28 de decembro do 2020, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 30 de novembro obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 66. Os contribuíntes que a 10 de decembro non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. DOCUMENTO ASINADO DIXITALMENTE A MARXE
LISTA PROVISIONAL DE ASPIRANTES A TRES POSTOS DE AUXILIAR DE XESTIÓN TRIBUTARIA E INFORMACIÓN, RESERVADOS PARA PERSOAS CON DISCAPACIDADE (CE2019N)
ADMINISTRACIÓN LOCAL — Provincial — Deputación Provincial (Persoal, oposicións, 17/06/2020)

EXPEDIENTE: 2019063233 ASUNTO: Lista provisional de aspirantes a res postos de Auxiliar de Xestión Tributaria e información, reservados para persoas con discapacidade (CE2019N) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base da convocatoria publicada no Boletín Oficial da Provincia de Pontevedra (BOPPO) núm.248, correspondente á convocatoria Postos vacantes no cadro de persoal laboral fixo da Deputación de Pontevedra, incluidos na OEP 2019 (CE2019N), RESOLVO aprobar a lista provisional de persoas aspirantes admitidas e excluídas no proceso de selección de tres postos de Auxiliar de Xestión Tributaria e información, reservados para persoas con discapacidade, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 13/02/2020)

“Decreto da alcaldía Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, Cerdedo-Cotobade (asinado dixitalmente á marxe). O alcalde, Jorge Cubela López
DH. W36.73786. SOLICITUDE DE JOSÉ ANGEL CHAN TORRES, DE AUTORIZACIÓN OBRAS VIVENDA UNIFAMILIAR E PECHE DE PARCELA EN LUGAR DE FERREIROS, CAMPAÑÓ (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/12/2020)

As obras solicitadas consisten na construción de vivenda unifamiliar illada e muro perimetral de 127,30 metros de lonxitude na parcela catastral 36900A180000020000PU. As obras situaranse a unha distancia mínima de 50,00 metros do rego de Bercio. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de decembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPTE 4554-244 INVESTIGACIÓN OFICIO TITULARIDADE CAMIÑO BREADOURO- CORUXO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/01/2020)

1º Iniciar expediente de investigación de oficio da titularidade municipal do tramo do camiño Breadouro, entre a Rúa Canido (PO-324) e a praia, sito na parroquia de Coruxo neste termo municipal de Vigo, coa seguinte descrición: 2º Someter polo procedemento regulamentario a información pública o presente acordo, dando traslado do mesmo á Xunta de Galicia e á Administración do Estado, e notificación aos interesados.3º Conceder aos interesados o prazo de un mes, contado desde o día seguinte á finalización do período de exposición pública no taboleiro de anuncios de este Excmo. Concello da publicación do presente acordo de incoación de expediente administrativo de investigación, para que poida alegar por escrito canto estimen conveniente ao seu dereito ante a Corporación, acompañando tódolos documentos en que funden as súas alegacións, de acordo co disposto no art.50 do R. D. 1372/86 de Bens das Entidades Locais, así como para propor as probas que xulguen pertinentes para a acreditación, de selo caso, do alegado na defensa dos seus dereitos.” O presente anuncio está exposto no Taboleiro de Edictos do Concello durante o prazo de 15 días podéndose examinar no Rexistro Xeral deste Concello, en horario de 9 a 13.30 horas de luns a venres. O que se publica no cumprimento do disposto no artigo 49.1 e 50 do R. D. 1372/86 de 13 de xuño do Regulamento de Bens das Entidades Locais. Vigo, data segundo sinatura electrónica. A xefa da Área de Xestión Patrimonial e Territorial, Carolina Truque Belamchich A concelleira delegada de Patrimonio, Patricia Rodríguez Calviño
APROBACIÓN INICIAL DO EXPEDIENTE ADMINISTRATIVO Nº 1402/2020 DE MODIFICACIÓN DE CRÉDITO Nº 44/2020 MEDIANTE SUPLEMENTO DE CRÉDITO
ADMINISTRACIÓN LOCAL — Municipal — Guarda, A (Presupostos e cadros de persoal, 11/08/2020)

Expediente: Modificación de crédito nº 44/2020 (Expte. advo. nº 1402/2020) Trámite: Anuncio de aprobación inicial. O Pleno deste Concello, en sesión ordinaria celebrada o día 31/07/2020, aprobou inicialmente o expediente de modificación de crédito nº 44/2020 mediante SUPLEMENTO DE CRÉDITO por un importe de 101.302,13 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz Documento asinado electronicamente á marxe.
APROBACIÓN DEFINITIVA ORZAMENTO 2020
ADMINISTRACIÓN LOCAL — Municipal — Dozón (Presupostos e cadros de persoal, 23/07/2020)

Aprobado definitivamente o Orzamento Xeral Municipal para o exercicio 2020 por acordo adoptado polo Pleno en sesión extraordinaria celebrada o 15 de xuño de 2020, en cumprimento do disposto no art.169.3º do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, faise público que dito orzamento ascende no estado de gastos e no de ingresos a un millón trescentos mil euros (1.300.000,00 €), correspondendo a cada capítulo, as cantidades qu e a co ntinuación se expresan co seguinte detalle: Capítulo DESCRICIÓN € OPERACIÓNS NON FINANCEIRAS A) GASTOS POR OPERACIÓNS CORRENTES 1 GASTOS DE PERSOAL 376.981,45 € 2 GASTOS EN BENS CORRENTES E SERVIZOS 405.099,74 € 3 GASTOS FINANCEIROS 1.390,90 € 4 TRANSFERENCIAS CORRENTES 23.620,00 € 5 FONDO DE CONTINXENCIA E OUTROS IMPREVISTOS 2.000,00 € TOTAL OPERACIÓNS CORRENTES … … … 809.092,09 € B) GASTOS POR OPERACIÓNS DE CAPITAL 6 INVERSIÓNS REAIS 460.724,70 € 7 TRANSFERENCIAS DE CAPITAL 1.500,00 € OPERACIÓNS FINANCEIRAS 8 ACTIVOS FINANCEIROS 0,00 € 9 PASIVOS FINANCEIROS 28.683,21 € TOTAL OPERACIÓNS DE CAPITAL … … … 490.907,91 € Total GASTOS … … … 1.300.000,00 € Capítulo DESCRICIÓN € OPERACIÓNS NON FINANCEIRAS A) INGRESOS POR OPERACIÓNS CORRENTES 1 IMPOSTOS DIRECTOS 247.000,00 € 2 IMPOSTOS INDIRECTOS 40.000,00 € 3 TAXAS E OUTROS INGRESOS 77.407,08 € 4 TRANSFERENCIAS CORRENTES 594.860,96 € 5 INGRESOS PATRIMONIAIS 4.800,00 € TOTAL OPERACIÓNS CORRENTES … … … 964.068,04 € B) INGRESOS POR OPERACIÓNS DE CAPITAL 6 ENAXENACIÓN INVERSIÓNS REAIS 0,00 € 7 TRANSFERENCIAS DE CAPITAL 335.931,96 € OPERACIÓNS FINANCEIRAS 8 ACTIVOS FINANCEIROS 0,00 € 9 PASIVOS FINANCEIROS 0,00 € TOTAL OPERACIÓNS DE CAPITAL … … … 335.931,96 € Total GASTOS … … … 1.300.000,00 € En Dozón, na data da sinatura electrónica á marxe. O alcalde-presidente Adolfo Campos Panadeiros
DH. W36.72485 JUAN MANUEL GARCÍA GARCÍA, SOLICITUDE DE AUTORIZACIÓN DE OBRAS NO LUGAR DE PONTES - SOUTULLO, NOALLA, CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/10/2020)

As obras solicitadas consisten na construción dun campamento con dúas edificacións, zonas verdes, aparcadoiro e peche perimetral, nas parcelas de referencias catastrais 36051A021000680000FI, 36051A021000660000FD, 36051A021003790000FM, 36051A021003800000FT, 36051A021000690000FJ, 36051A021001870000FF, 36051A021004080000FF, 36051A021001910000FM, 36051A021001920000FO e 36051A021000630001GP, no lugar de Pontes, parroquia de Noalla, concello de Sanxenxo (Pontevedra), atopándose parte das actuacións en zona de policía do rego do Souto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
INFORMACIÓN AO PÚBLICO DA CONTA XERAL CORRESPONDENTE AO EXERCICIO 2019
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 12/08/2020)

Formada e rendida a Conta Xeral deste Concello correspondente ao exercicio 2019 e informada pola Comisión Especial de Contas na súa sesión do 06 de agosto 2020, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, o expediente estará exposto ó público nas dependencias da Intervención Municipal por un período de quince días, durante os cales e oito máis, os interesados poderán presentar reclamacións, reparos ou observacións. Vilanova de Arousa, 06 de agosto 2020. O Alcalde, Gonzalo Durán Hermida.
ANUNCIO SEDE ELECTRÓNICA
OUTRAS ENTIDADES —  — Consorcio para a Xestión do Ciclo Urbano da Auga do Louro (Outros documentos, notificacións e informacións públicas, 29/12/2020)

En virtude da Lei 39/2015, de 1 de outubro, do Procedemento Administrativo Común das Administracions Públicas, se confirma e amplía o dereito dos cidadá a relacionarse coas Administracions Públicas por medios electrónicos, regulando asi mesmo os aspectos básicos da utilización das tecnoloxías da información na actividade administrativa, e nas relacións dos cidadáns coas Administracións. A estos efectos a dirección da sede electrónica do Consorcio para a Xestión do Ciclo Urbano da Auga do Louro é a seguinte: consorciodolouro. sedelectronica. gal En Guillarei, a 1 de decembro de 2020. A Presidenta – Eva Garcia de La Torre.
NOVO CALENDARIO FISCAL 2020
ADMINISTRACIÓN LOCAL — Municipal — Bueu (Recadación, 10/07/2020)

En virtude das atribucións a esta Alcaldía atribuídas polo artigo 21.1. s) da Lei 7/1985, de 2 de abril, reguladora das Bases do Réxime Local, por resolución do 1 de xullo de 2020, resolveuse: Primeiro.- Aprobar o novo Calendario do contribuínte para o exercicio 2020 que a continuación se sinala: IVTM 2020 24 de febreiro a 30 de maio 2020 6 de abril de 2020 IBI URBANA 2020 15 de xullo ao 30 de novembro 2020 3 de agosto de 2020 IBI RÚSTICA 2020 15 de xullo ao 30 de novembro 2020 3 de agosto de 2020 IAE 2020 15 de xullo ao 30 de novembro 2020 3 de agosto de 2020 MERCADOS E MERCADIÑO 1º TRIM 2020 15 de xullo ao 30 de novembro 2020 3 de agosto de 2020 MERCADOS E MERCADIÑO 2º TRIM 2020 15 de xullo ao 30 de novembro 2020 3 de agosto de 2020 MERCADOS E MERCADIÑO 3º TRIM 2020 27 de outubro ao 28 de decembro 2020 2 de novembro de 2020 MERCADOS E MERCADIÑO 4º TRIM 2020 02 de xaneiro 2021 ao 05 de marzo 2021 11 de xaneiro de 2021 OCUPACIÓNS E VADOS 2020 03 de agosto a 30 de novembro 2020 7 de setembro de 2020 Segundo.- Ordenar a súa publicación no B. O. P. así coma no taboleiro de edictos do Concello de Bueu para a súa difusión e xeral coñecemento, sendo susceptible o mesmo de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrompa a súa aplicación. Terceiro.- Resérvase a esta Alcaldía-Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia aos cidadáns coa suficiente antelación. O alcalde (asinado dixitalmente ao marxe)
APROBACIÓN DEFINITIVA DO PLAN MUNICIPAL DE PREVENCIÓN E DEFENSA DE INCENDIOS FORESTAIS
ADMINISTRACIÓN LOCAL — Municipal — Catoira (Outros documentos, notificacións e informacións públicas, 10/12/2020)

Por Resolución da Alcaldía de data 30 de novembro de 2020, aprobouse definitivamente o Plan Municipal de Prevención e Defensa contra os Incendios Forestais do Concello de Catoira, subscrito por Don David Damian Gaete Zuheros (enxeñeiro de montes, colexiado nº 2.171) e Dona Adriana Elena Pintaluba Yaber (enxeñeira técnica forestal, colexiada nº 1.265). O que se fai público ós efectos oportunos, coa indicación de que pode accederse ao seu contido íntegro a través da sede electrónica deste Concello: https://catoira.sedelectronica. gal/transparency/cd247784-b48d-4b60-b5da-e3c0892c91e2/ O Alcalde – Alberto García García (Documento datado e asinado dixitalmente ao marxe)
APROBACIÓN INICIAL DO EXPEDIENTE ADMINISTRATIVO 825/2020 DE MODIFICACIÓN DE CRÉDITO Nº 19/2020
ADMINISTRACIÓN LOCAL — Municipal — Rosal, O (Presupostos e cadros de persoal, 11/08/2020)

Expediente: Modificación de crédito nº 19/2020: SUPLEMENTO DE CRÉDITO 1/2020 E CRÉDITO EXTRAORDINARIO 1/2020 (Expte. advo. nº 825/2020) Trámite: Anuncio de aprobación inicial. O Pleno deste Concello, en sesión ordinaria celebrada o día 30/07/2020, aprobou inicialmente o expediente de modificación de crédito nº 825/2020 mediante SUPLEMENTO DE CRÉDITO E CRÉDITO EXTRAORDINARIO por un importe de 363.211,67 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A ALCALDESA Ánxela Fernández Callís
RECTIFICACIÓN ERRO MATERIAL EXPEDIENTE DE MODIFICACIÓN CRÉDITOS 17/2020
ADMINISTRACIÓN LOCAL — Municipal — Tui (Presupostos e cadros de persoal, 11/08/2020)

CORRECIÓN DE ERRO EXPEDIENTE DE CRÉDITO EXTRAORDINARIO Nº 4-2020. (MODIFICACIÓN DE CRÉDITO Nº 17/2020) Aprobado polo Pleno da corporación, en sesión ordinaria de data 30 de xullo de 2020, a rectificación do erro existente no expediente de crédito extraordinario 4-2020 (Modificación de Créditos nº 17/2020), realizase a súa publicación, aos efectos oportunos: Tui, O Alcalde en funcións, Anthony Stephen Meiying Hammad Sinatra. Documento asinado dixitalmente á marxe
APROBACIÓN DEFINITIVA DO ARTIGO 5–COTA TRIBUTARIA DA ORDENANZA FISCAL REGULADORA DA TAXA POR RECOLLIDA DE LIXO
ADMINISTRACIÓN LOCAL — Municipal — Campo Lameiro (Recadación, 17/01/2020)

Ao non haberse presentado reclamacións durante o prazo de exposición ao público, queda automaticamente elevado a definitivo o acordo plenario provisional deste Concello de data 19-11-2019, sobre a modificación do artigo 5 – Cota tributaria da Ordenanza Fiscal Reguladora da Taxa por recollida de lixos, e faise público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. A cota tributaria anual será: a) Ge neral es b) Parque empresarial A Facha O servizo extraordinario e ocasional de recollida de residuos domésticos, previa petición do/a interesado/a, ou orde da Alcaldía por motivos de interese público, facturarase a coste do mesmo.” A presente modificación do artigo 5 – Cota tributaria da Ordenanza fiscal, aprobada polo Pleno deste Concello en sesión celebrada o 19 de novembro de 2019, entrará en vigor no momento da súa publicación íntegra no Boletín Oficial da Provincia e será de aplicación a partir do 1 de xaneiro de 2020, permanecendo en vigor ata que se acorde a súa modificación ou a súa derrogación expresa. Contra o presente acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polos interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia. En Campo Lameiro, a 8 de xaneiro de 2020. Documento asinado dixitalmente. O alcalde, Carlos Costa Domínguez
SELECCIÓN DE PERSOAL BRIGADA DE INCENDIOS 2020
ADMINISTRACIÓN LOCAL — Municipal — Cerdedo–Cotobade (Persoal, oposicións, 13/08/2020)

Con data 22 de xuño de 2020, aprobáronse as bases para a contratación de persoal laboral temporal como brigadistas de prevención, vixiancia e defensa contra incendios forestais. Vista a renuncia do xefe de brigada, do territorio de Cerdedo e a renuncia de todos os membros da lista da garda, abrese o proceso selectivo para unha nova contratación. Duración: Ata o 21 de outubro. Xornada: Completa. As solicitudes presentaranse no rexistro xeral do concello ou a través da sede electrónica do concello: http://concellodecerdedocotobade.sedelectronica. gal/info.0, no prazo de 5 días naturais a contar a partir do seguinte á publicación deste anuncio no Boletín Oficial de Pontevedra. Cerdedo-Cotobade (Asinado dixialmente á marxe) O Alcalde (Accidental) Fernando Vázquez Corbacho
EXPOSICIÓN PÚBLICA CONTA XERAL 2019
ADMINISTRACIÓN LOCAL — Municipal — Mondariz (Presupostos e cadros de persoal, 09/11/2020)

En cumprimento do artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e unha vez que foi debidamente informada pola Comisión Especial de Contas, exponse ao público a conta xeral correspondente ao exercicio 2019 do Concello de Mondariz, por un prazo de quince días, durante os cales e oito mais, quen se estimen interesados poderán presentar reclamacións, reparos ou observacións que teñan por convenientes. En Mondariz, a 2 de novembro de 2020. El Alcalde. Documento asinado electrónicamente.
OUTORGAMENTO DE DEDICACIÓN PARCIAL A FAVOR DE CONCELLEIRA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 16/09/2020)

De conformidade co previsto no artigo 75.5 da Lei 7/1985, do 2 de abril, reguladora da Bases de Réxime Local, faise público para xeral coñecemento que o Pleno do Concello, na sesión extraordinaria celebrada o día 7 de setembro de 2020, adoptou o acordo que deseguido literalmente se transcribe: Rodeiro, 11 de setembro de 2020.—O Alcalde, Luís López Diéguez. (Sinatura dixital).
EXPOSICIÓN PÚBLICA PADRÓN ABASTECEMENTO DE AUGA E SUMIDOIROS 2º TRIMESTRE 2020
ADMINISTRACIÓN LOCAL — Municipal — Lalín (Recadación, 24/09/2020)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga e saneamento, conservación de contadores e canon da auga correspondente ao 2º trimestre de 2020, e aprobado pola Concelleira de Facenda o día 31 de agosto de 2020, o citado padrón estará a disposición do público durante 15 días a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Sra. Concelleira de Facenda, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Lalin, A Concelleira Delegada de Facenda, María Paz Pérez Asorey.
APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 2/2020
ADMINISTRACIÓN LOCAL — Provincial — Deputación Provincial (Presupostos e cadros de persoal, 30/04/2020)

O Pleno da Deputación Provincial de Pontevedra na sesión ordinaria que tivo lugar o día 24 de abril de 2020, aprobou inicialmente o expediente de modificación de crédito número 2/2020, por importe de 668.808,00 euros. Este expediente inclúe créditos extraordinarios (EXT.02/20), por importe de 225.000,00 euros, suplementos de créditos (SUP.02/20) por importe de 1.493.808,00 euros, e baixas por anulación por importe de 1.050.000,00 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” as correspondentes memorias xustificativas, informes, e demais documentación do expediente de modificación de créditos número 2/2020. Así mesmo, o Pleno acordou declarar a non aplicación da suspensión de prazos decretada pola Disposición adicional terceira do Real decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, conforme á excepción recollida no punto 4 de dita disposición adicional, ao tratarse de procedementos administrativos referidos a situacións indispensables para o funcionamento básico dos servizos e non causar un prexuízo maior aos acredores afectados. O que se fai público para xeral coñecemento e efectos. Pontevedra, asinado dixitalmente ao marxe. O deputado delegado das áreas de Presidencia, O secretario (Delegación efectuada por R. P. nº 2020002793 de data 16-03-2020) Carlos López Font Carlos Cuadrado Romay
ANUNCIO DE APROBACIÓN INICIAL DO ORZAMENTO MUNICIPAL DO CONCELLO DE ARBO PARA O EXERCICIO 2020
ADMINISTRACIÓN LOCAL — Municipal — Arbo (Presupostos e cadros de persoal, 12/05/2020)

Tras acordar a tramitación do expediente relativo ao Orzamento Municipal para o exercicio 2020, por entender que concorren as excepcións previstas na DA 3ª do Real Decreto 463/2020, de 14 de marzo, para a xestión da situación de crise sanitaria ocasionada polo COVID-19, ao tratarse o orzamento municipal do instrumento económico indispensable para a protección do interese xeral e para o funcionamento básico dos servizos, foi aprobado inicialmente, polo Pleno da Corporación en sesión extraordinaria telemática celebrada o día 07.05.2020, ao abeiro do artigo 46.3 da Lei 7/85, de 2 de abril reguladora das bases do réxime local, tras modificación operada polo RD Lei 11/2020, de 31 de marzo, polo que se adoptan medidas urxentes complementarias no ámbito social e económico para facer fronte ao COVID-19, o ORZAMENTO XERAL para o exercicio económico 2020, xunto co cadro de persoal e relación de postos de traballo, e demais anexos para dito exercicio. En cumprimento do disposto no art.169 do R. D. L.2/2004, do 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público a través do portal de transparencia da sede electrónica do Concello de Arbo (https://concellodearbo.sedelectronica. gal), por prazo de quince días hábiles, que empezará a contarse dende o seguinte ó da publicación do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente desta Corporación. O Alcalde, Horacio Gil Expósito. Documento asinado dixitalmente ao marxe.
CONVOCATORIA PROCESO SELECTIVO FORMACIÓN LISTA DE RESERVA PRAZAS ARQUITECTO TÉCNICO
ADMINISTRACIÓN LOCAL — Municipal — Tui (Persoal, oposicións, 28/02/2020)

Con data 03 de febreiro de 2020, aprobáronse, por Resolución da Concellería delegada de Persoal, a Convocatoria e Bases de selección para a formación dunha listaxe de reserva para a provisión interina de prazas de arquitecto técnico da escala de administración especial, encadrada no grupo A, subgrupo A-2. As instancias polas que se solicita formar parte en cada proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de dez días naturais, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.tui. gal. O Concelleiro delegado de persoal, Jose Ramón Magán Rivera Tui, a data da sinatura dixital a marxe.
IN407A 2019/175-4 UFD DISTRIBUCIÓN ELECTRICIDAD, S. A., CONCESIÓN AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE PONTEVEDRA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 02/11/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, así como na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expedi ente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 8 de outubro de 2020 O xefe territorial Ignacio Rial Santomé